b'\n_START_ARTICLE_\nHantu Dalam Botol Kicap\n_START_SECTION_\nUlasan\n_START_PARAGRAPH_\nFilem ini mendapat maklum balas yang pelbagai daripada pelbagai pihak._NEWLINE_Menurut Beautifulnara.com, filem ini dilihat berjaya dari segi elemen komedi. Lakonan pelakon-pelakon baru dilihat berjaya menyuntik elemen komedi bagi menghidupkan jalan cerita yang tidak memeningkan penonton. Ternyata, Hantu kopek, lakonan Angah Raja Lawak berjaya menggerakkan penceritaan filem ini. Begitu juga dengan Penmerah.com, mereka turut bersetuju dengan menyatakan filem ini dibuat semata untuk penonton bersantai sambil ketawa. Filem ini tidak merumitkan minda penonton yang menonton filem ini. Lakonan Angah Raja Lawak diberikan pujian kerana menyuntik elemen komedi filem ini._NEWLINE_Pandangan berbeza diberikan oleh pihak Utusan Malaysia. Menerusi ruangan hiburan mereka, filem ini mempersoalkan elemen seram yang cuba ditonjolkan. Ada beberapa adegan dalam filem ini dilihat tidak bersesuaian dengan norma adat Melayu, seperti mengacukan senapang ke kepala cucu sendiri. Rasional bomoh atau dukun menyimpan botol berisi hantu turut dipersoalkan. Prop yang dipersembahkan turut disentuh, apabila ia tidak seperti yang diharapkan dalam sesetiap filem komedi seram.'